**SVEUČILIŠTE U MOSTARU**

**FAKULTET ZDRAVSTVENIH STUDIJA**

Ur. broj: 01-1453/24

Mostar, 15.10.2024. godine

**PREDMET: Poziv za kandidiranje studenata za dodjelu podrške najboljim studentima u akademskoj 2023./24. godini, državljanima BiH, koji studiraju na visokoškolskim ustanovama u FBiH**

Federalno ministarstvo obrazovanja i znanosti objavilo je Poziv za kandidiranje najboljih studenata, državljana BiH, koji studiraju na visokoškolskim ustanovama u FBiH, čiji je ukupni uspjeh ostvaren do kraja akademske 2023./24. godine, broj: 04-34-10-4709-1/24 od 03.10.2024. godine.

Podrška se odnosi na najbolje studente završne godine I. ciklusa studija čiji je uspjeh ostvaren na ukupnom dosadašnjem studiju do kraja akademske 2023./2024. godine. U slučaju da dva ili više studenata imaju jednak prosjek ocjena, prednost ima student koji je uspješno sudjelovao u znanstvenom, stručnom i volonterskom radu.

Uz prijavu kandidata potrebno je dostaviti:

* Ovjerenu presliku osobne iskaznice studenta;
* Original ili ovjerenu presliku CIPS-ove prijave prebivališta;
* Original ili ovjerenu presliku potvrde o prosjeku ocjena tijekom cijelog studija (akademski uspjeh);
* Potvrdu banke o posjedovanju tekućeg računa studenta/studentice, s brojem transakcijskog računa banke (ne starija od tri mjeseca).

Prijave na natječaj, uz gore navedenu dokumentaciju, predaju se osobno u Tajništvo Fakulteta najkasnije do petka, 25.10.2024. godine.

**Prilog:**

* Poziv broj: 04-34-10-4709-1/24 od 03.10.2024. godine
* Obrazac prijave na natječaj

 **Dekanica**

 prof. dr. sc. Vajdana Tomić

**Dostaviti:**

* Oglasna ploča
* Web stranica
* a/a